פסל-ים

"פסל-ים" הוא פסל מאת הפסל הישראלי יחיאל שמי  המוצב על חוף הים באכזיב. גובהו חמישה מטרים.

הפסל "פסל-ים" הוקם כאנדרטה לציון ההעפלה לארץ ישראל. חומר הגלם של האנדרטה הגיע מגרוטאות ברזל של אוניות מעפילים שנמשו בנמל חיפה, משרידי הספינות "פאטריה" ו"אקסודוס". הקמת האנדרטה, בתרומתו של אדם פרטי, השתלבה בפיתוח תיירותי כולל של חוף אכזיב, שהסתיים ביולי 1969.

האנדרטה עוצבה כשלושה משטחי בטון יצוק, המהווים מעין כן לאסמבלאז' של חלקי ברזל. שמי הדגיש בתיאורו את הפסל את היותו חלק מן הנוף ואת הצורך של הצופה להתבונן בו מכמה נקודות מבט שונות.

ב־2022–2023 האנדרטה הוסרה לשמונה חודשים לשם שיפוץ, תחזוקה ושימור.

קישורים חיצוניים

הערות שוליים

פסלים (יצירות)
אסמבלאז'
פיסול ישראלי
יחיאל שמי
ההעפלה בתרבות ובאמנות
ישראל: אנדרטאות לימאים
הגליל המערבי